Friis vuonna 2011

**Lotte Friis** (s. 9. helmikuuta 1988 Hørsholm, Region Hovedstaden, Tanska) on tanskalainen uimari, joka on erikoistunut pitkille vapaauintimatkoille. Hän on maailmanmestari ja olympiamitalisti.

Friis saavutti junioreiden EM-kilpailuissa pronssia 800 metrin vapaauinnissa Glasgow'ssa 2003 ja Lissabonissa 2004. Ensimmäisen aikuisten arvokisamitalinsa hän sai oltuaan Wienin lyhyen radan EM-kilpailuissa 2004 toinen 800 metrin vapaauinnissa. Melbournen MM-kilpailuissa 2007 hän sijoittui kuudenneksi 1 500 metrin vapaauinnissa. Debrecenin lyhyen radan EM-kilpailuissa 2007 hän voitti kultaa 800 metrin vapaauinnissa ajalla 8.12,27. Eindhovenin EM-kilpailuissa 2008 hän sai 1 500 metrillä pronssia ajalla 16.11,26.

Friis saavutti Pekingin olympialaisissa 2008 pronssia 800 metrin vapaauinnissa ajalla 8.23,03. Rijekan lyhyen radan EM-kilpailuissa 2008 hän oli samalla matkalla niin ikään kolmas. Rooman MM-kilpailuissa 2009 hän voitti kultaa 800 metrin vapaauinnissa ajalla 8.15,92, sai hopeaa 1 500 metrillä ajalla 15.46,30 ja sijoittui kahdeksanneksi 400 metrin vapaauinnissa. Saman vuoden Istanbulin lyhyen radan EM-kilpailuissa hän sai kultaa 800 ja hopeaa 400 metrin vapaauinnissa. Budapestin EM-kisoissa 2010 hän voitti kultaa 800 metrin vapaauinnissa ajalla 8.23,27 ja 1 500 metrin vapaauinnissa ajalla 15,59,13 sekä sai pronssia 400 metrin vapaauinnissa.

Friis voitti 1 500 metrin maailmanmestaruuden Shanghaissa 2011 ajalla 15.49,59 ja sai hopeaa 800 metrillä ajalla 8.18,20. Saman vuoden Szczecinin lyhyen radan EM-kilpailuissa hän voitti 800 metriä ja oli toinen 400 metrin vapaauinnissa. Lontoon olympialaisissa 2012 hän sijoittui neljänneksi 400 ja viidenneksi 800 metrin vapaauinnissa. Saman vuoden Chartres'n lyhyen radan EM-kilpailuissa hän voitti 800 metriä ajalla 8.10,24 ja oli toinen 400 metrin vapaauinnissa. Hän oli 2012 toinen myös Istanbulin lyhyen radan MM-kilpailujen 800 metrin vapaauinnissa.

Barcelonan MM-kilpailuissa 2013 Friis saavutti 1 500 metrin vapaauinnissa hopeaa Euroopan ennätyksellä 15.38,88. Lisäksi Friis ui hopealle myös 800 metrin vapaauinnissa, ajalla 8.16,32. Saman vuoden Herningin lyhyen radan EM-kilpailuissa hän oli toinen 400 ja 800 metrin vapaauinnissa.

Lähteet
-------

1. ↑  Lotte Friis *sports-reference.com*.  Arkistoitu 31.1.2012. Viitattu 28.9.2009. (englanniksi)
2. 1 2 3 4  Friis, Lotte (1988) All meets with results *swimrankings.net*. Viitattu 17.12.2013. (englanniksi)
3. ↑  MM 2013: 1500 vu  30.7.2013. FINA. Viitattu 31.7.2013.
4. ↑  Laakso, Vesa: USA:n ihmeteini sivusi viiden kullan ennätystä - MM-altaassa taas uusia ME-tuloksia  3.8.2013. yle.fi. Viitattu 7.8.2013.

Naisten 800 metrin vapaauinnin pitkien ratojen maailmanmestarit

|  |
| --- |
| 1973: Novella Calligaris |
1975: Jenny Turrall |
1978: Tracey Wickham |
1982: Kim Linehan |
1986: Astrid Strauß |
1991: Janet Evans |
1994: Janet Evans |
1998: Brooke Bennett |
2001: Hannah Stockbauer |
2003: Hannah Stockbauer |
2005: Kate Ziegler |
2007: Kate Ziegler |
2009: Lotte Friis |
2011: Rebecca Adlington |
2013: Katie Ledecky |
2015: Katie Ledecky |
2017: Katie Ledecky |
2019: Katie Ledecky |
2022: Katie Ledecky |

Naisten 1 500 metrin vapaauinnin pitkien ratojen maailmanmestarit

|  |
| --- |
| 2001: Hannah Stockbauer |
2003: Hannah Stockbauer |
2005: Kate Ziegler |
2007: Kate Ziegler |
2009: Alessia Filippi |
2011: Lotte Friis |
2013: Katie Ledecky |
2015: Katie Ledecky |
2017: Katie Ledecky |
2019: Simona Quadarella |
2022: Katie Ledecky |